bollywood actor shahrukh khan and aishwarya rai manager got hurt during diwali celebrations at amitabh bachchan house
Amitabh Bachchan ఇంట్లో అపశృతి, షారుక్ ఖాన్‌కి గాయాలు
షారుక్ ఖాన్‌కి పెను ప్రమాదం తప్పింది. అమితాబ్ బచ్చన్ ఇంట్లో ఇటీవల దీపావళి వేడుకలు ఘనంగా జరిగాయి. ఈ వేడుకలకు షారుక్ ఖాన్‌తో పాటు ఎందరో సినీ ప్రముఖులు హాజరయ్యారు. ఐశ్వర్య రాయ్ మేనేజర్ కూడా వచ్చింది. అయితే ఆమె లెహెంగా మంటల్లో చిక్కుకుంది.
Samayam Telugu | Updated:
Oct 30, 2019, 01:37PM IST
షారుక్ ఖాన్ అమితాబ్ బచ్చన్
బాలీవుడ్ మెగాస్టార్ అమితాబ్ బచ్చన్ ఇంట్లో అపశృతి చోటు చేసుకుంది. దాదాపు మూడేళ్ల తర్వాత అమితాబ్ ముంబయిలోని తన నివాసంలో ఇటీవల దీపావళి వేడుకలు నిర్వహించారు. బాలీవుడ్‌కి చెందిన ఎందరో అతిరథమహారథులు వేడుకకు హాజరయ్యారు. ఐశ్వర్య రాయ్‌ వద్ద మేనేజర్‌గా పనిచేసిన అర్చనా సదానంద్ అనే యువతి కూడా వేడుకకు వెళ్లింది. అయితే ఆమె లెహంగా దీపాల మధ్య చిక్కుకుని మంటలు అంటున్నాయి. అక్కడే ఉన్న షారుక్ ఖాన్ వెంటనే అప్రమత్తమై మంటలు అదుపు చేశారు. అర్చన చేతికి కాలికి 15 శాతం గాయాలయ్యాయి. ఆమెను వెంటనే దగ్గర్లోని లీలావతి హాస్పిటల్‌కు తరలించారు.
Visit Site
Recommended byColombia
ఎలాంటి ఇన్‌ఫెక్షన్స్ రాకుండా ఐసీయూలో ఉంచి చికిత్స అందిస్తున్నారు. ప్రస్తుతం ఆమె ఆరోగ్యం నిలకడగానే ఉందని వైద్యులు తెలిపారు. అర్చనను కాపాడుతున్న క్రమంలో షారుక్‌‌కి కూడా స్వల్పంగా గాయాలయ్యాయి. అర్థరాత్రి 3 గంటల సమయంలో ఈ ప్రమాదం జరిగిందట. ఆ సమయంలో షారుక్ అమితాబ్ వద్దే ఉన్నారు. అర్చన తన కుమార్తెతో కలిసి గార్డెన్‌లో ఉన్నప్పుడు అక్కడే ఉన్న దీపాల్లో ఆమె లెహెంగా పడిందట. దాంతో ఒక్కసారిగా మంటలు వ్యాపించాయి. ఆమె కేకలు వేస్తుంటే అక్కడున్న మిగతా గెస్ట్‌లు ఏం చేయాలో అర్థం కాక చూస్తూ నిలబడ్డారట. షారుక్ పరుగులు తీసి ఆమె వద్దకు వెళ్లి తన జాకెట్ తీసి మంటలు ఆర్పేందుకు యత్నించాడు. ఆమెను కాపాడి రియల్ లైఫ్‌లోనూ హీరో అని నిరూపించాడు.
READ ALSO: ‘Bigg Boss చెత్త షో, నాపై కిలో కారంపొడి చల్లారు’
ఇంత జరిగినా కూడా అమితాబ్ మీడియా ముందుకు వచ్చి ఏమీ స్పందించలేదు. గతంలో ప్రతీ దీపావళికి అమితాబ్ తన నివాసంలో గ్రాండ్‌గా వేడుకలు ఏర్పాటుచేసేవారు. కానీ ఈ మధ్యకాలంలో ఆయనకు ఒంట్లో బాగుండటం లేదు. అదీకాక ఎవరైనా ప్రముఖులు చనిపోయినప్పుడు కానీ ఏదన్నా ప్రమాదం జరిగినా కానీ అమితాబ్ వేడుకలు నిర్వహించరు. దాదాపు మూడేళ్ల తర్వాత ఈ ఏడాదిలో అమితాబ్ ఈ వేడుకలను అంగరంగ వైభవంగా నిర్వహించారు. బాలీవుడ్ ప్రముఖులతో పాటు రిలయన్స్ సంస్థల అధినేత ముఖేష్ అంబానీ, నీతూ అంబానీలు కూడా హాజరయ్యారు.